Reacția NATO, în scandalul Geoană: Toți angajații Alianței trebuie să obțină autorizație de securitate de la autoritățile lor naționale
Mircea Geoană a activat în cadrul NATO ca secretar general adjunct după ce a obținut în prealabil, potrivit regulamentelor, o autorizație de securitate de la autoritățile naționale, a precizat vineri, la solicitarea News.ro, un oficial al NATO, în condițiile în care actualul candidat la președinția României este vizat de un scandal, generat de o investigație a unei organizații media internaționale, care arată că un apropiat al său ar fi avut legături de afaceri cu un oligarh rus controversat.